Jaane se pehle
Ek baat sunti jaana
Dhokebaazi mein
Avval ho jaana
Aur log toh kaafi chote hain inn maamlo mein
Bharosa todna toh
Tumse seekhe zamaana
Main pyar karti hoon tumse
Yeh bola kahan tha tumne dil se
Ek saath do rishte sambhaalne ki
Koshish acchi thi waise
Woh saath mein khwab sajaane ki baat ki thi na tune?
Par aaj unn khwaab ke saath-saath
woh neendein bhi dhul gayi
Teri aukaat se zyada chaaha tujhe
Shayad isiliye tu apni aukaat bhool gayi
Mujhe fark nahin padega
Ab tum kahin bhi ho
Dil se bol raha hoon yeh
Toh isey apne dil par hi lo
Mujhe samajh nahin aata itni badi-badi baatein tum kaise kar leti thi?
Saath mein baith ke mere
Khayal mein kisi aur ko leke
Woh jeene-marne ki kasmein
Kha kaise leti thi?
Yaad hai jab tumne mera haath pakda tha aur kaha tha yeh haath chodungi nahin kabhi
Silently shayad tab yeh bhi bola hoga ki dil todne ki guarantee nahin leti
Main andha ho gaya tha mujhe dikh hi nahin raha tha ki aankhon mein chamak kisi aur ke liye hai tumhaare
Hamaare beech toh main kisi hawa ko bhi aane nahin deta
Par kya karta
Jab tum khud hi aa gayi beech hamaare
Main sochta hoon aaj bhi
Kaise teri bewafaayi tale
Saari meri wafaayein doob gayi
Teri aukaat se zyada chaaha tujhe
Shayad isiliye tu apnni aukaat bhool gayi
Hasu ya royu mujhe samajh nahi aa raha
Aazaad kahu ya qaid ye soch nahin paa raha
Jo tumne diya mujhe
Woh milega tumhe
Ab ahsaas ho ya na ho mera kuch nahin jaa raha
Main gungunaata raha tumhaare liye
Tumhaare khayalon ne kahin aur ishaare kiye
Accha kiya jo benaam hi chodh diya tha rishte ko
Nahin toh badnaam ho jaata woh naam bekaar hi mein
Itne dino se aankhein band thi
Shukraguzaar hoon
Sahi waqt pe
Aankhein khul gayi
Teri aukaat se zyaada chaaha tujhe
Shayad isiliye tu apni aukaat bhool gayi
Shayad
Isiliye tu apni aukaat bhool gayi
Subscribe
